钦定古今图书集成/明伦汇编/氏族典/第239卷 > 张献恭
## 钦定古今图书集成/明伦汇编/氏族典/第239卷 > 张献恭

按《唐书张守珪传》：“守珪子献诚，擢山南西道节度使。
大历三年，以疾归京师，举其弟献恭自代。献恭数有
军功，以右羽林军代为节度使。大历末，破吐蕃于岷
州，久之，拜东都留守，累迁检校吏部尚书。德宗欲徙
卢杞，为饶州刺史，给事中袁高苦争。献恭见帝曰：‘高
所奏宜听’。帝不答，复前曰：‘高乃陛下良臣，当优异之’。”
上遂不徙杞，世咨其不挠。子煦，积阀亦至夏州节度
使。